കൊച്ചി സ്റ്റേഡിയം മഞ്ഞക്കടലാക്കാൻ പുതിയ തന്ത്രവുമായി കേരള ബ്ലാസ്റ്റേഴ്സ് . ഹോം മത്സരത്തിനുളള ടിക്കറ്റിനൊപ്പം ജേഴ്സിയും സൌജന്യമായി നൽകാൻ ബ്ലാസ്റ്റേഴ്സ് തീരുമാനിച്ചു . ഈ സീസണിലെ ടിക്കറ്റ് നിരക്കും ബ്ലാസ്റ്റേഴ്സ് പ്രഖ്യാപിച്ചു . 300 , 500 രൂപ നിരക്കിലായിരിക്കും ടിക്കറ്റുകൾ . ഏഴ് ഹോം മത്സരങ്ങളിൽ ആദ്യത്തേത് അടുത്ത മാസം അഞ്ചിന് കൊൽക്കത്തയ്ക്കെതിരെ നടക്കും . ആരാധക പിന്തുണയാണ് കേരള ബ്ലാസ്റ്റേഴ്സിന്റെ ഏറ്റവും വലിയ കരുത്തെന്ന് ടീം ഉടമ സച്ചിൻ ടെൻഡുൽക്കർ പറഞ്ഞു . മൂന്നാം സീസണിൽ ബ്ലാസ്റ്റേഴ്സ് ആരാധകരുടെ പ്രതീക്ഷയ്ക്കൊത്ത് ഉയരുമെന്നും സച്ചിൻ പറഞ്ഞു . ഒക്ടോബർ ഒന്നിന് നോർത്ത് ഈസ്റ്റ് യുണൈറ്റഡുമായി ഗുവാഹത്തിയിലാണ് ബ്ലാസ്റ്റേഴ്സിന്റെ ആദ്യമത്സരം . ഐഎസ്എല്ലിൽ ഏറ്റവും കൂടതൽ ആരാധക പിന്തുണയുള്ള ടീമുകളിലൊന്നാണ് ബ്ലാസ്റ്റേഴ്സ് .